כי העולם יפה, כי אני נושם אוויר נקי, כי זה לילה מלא סודות, וסודות היקום הנהדרים מתרפקים על גופי מערסלים אותי, נותנים לי הבטחה לחיים, שעדיין לא מומשו במלואם. אני מרגיש טוב, ממש טוב. העולם פתוח לפניי חסר גבולות, ואני יכול לעשות הכל. אהבה גדולה ניצתת בכל ישותי. זה עולם של הורמונים ואש בוערת עמוק בלב. אלוהים שם משגיח ואלוהים אוהב ואני יודע שבעמקי ליבה גם מלי אוהבת אותי כמו שאני אוהב אותה. ימי בראשית נקיים צובעים את השמיים באור תכלכל ורוד. אבותינו החושקים נעים במדבר תחת השמיים מלקטים מן מאדמת הטרשים, יש מנגינה טובה ברדיו וקול מלא תשוקה של זמר שחור, ואיפה היא עכשיו?